par augstākā līmeņa domēna .eu ieviešanu, darbību un efektivitāti laikposmā no 2019. gada aprīļa līdz 2021. gada aprīlim

5.3.Ietekme, ko rada Apvienotās Karalistes izstāšanās no ES

2019. gada 18. aprīlī stājās spēkā Eiropas Parlamenta un Padomes 2019. gada 19. marta Regula (ES) 2019/517 par .eu augstākā līmeņa domēna nosaukuma plašāku ieviešanu un darbību. Regulu piemēros no 2022. gada 13. oktobra, un to papildina Komisijas Deleģētā regula (ES) 2020/1083 un Komisijas Īstenošanas regula (ES) 2020/857.

Aptvertajā laikposmā .eu reģistrs ļāva ES pilsoņiem reģistrēt domēna .eu nosaukumu neatkarīgi no viņu dzīvesvietas. Reģistrs paplašināja Eiropas valodu daudzveidību un daudzvalodību domēnā .eu, nodrošinot jauno domēnu — .ευ, ar ko noslēdzās darbs pie visu TLD .eu nosaukumu atbalsta tādās ES valodu rakstzīmēs, kas nav no latīņu alfabēta.

Ar 3,7 miljoniem reģistrētu domēna .eu nosaukumu 2021. gada aprīlī domēns .eu ir astotais lielākais ccTLD pasaulē. Līdzīgi kā pasaules un Eiropas domēnu nosaukumu tirgū arī domēna .eu izaugsme mazinājās. Negatīvo izaugsmi, ko veicināja domēnu nosaukumu tirgus pastāvīgais piesātinājums un konsolidācija, kā arī Apvienotās Karalistes izstāšanās no ES, kompensēja augošais pieprasījums pēc domēnu nosaukumiem Covid-19 pandēmijas laikā, jo arvien vairāk organizācijām un uzņēmumiem bija nepieciešams pāriet uz klātbūtnes nodrošināšanu tiešsaistē.

Saskaņā ar 2002. gada 22. aprīļa Regulas (EK) Nr. 733/2002 par .eu pirmā līmeņa domēna ieviešanu 8. pantu Komisijai reizi divos gados ir jāiesniedz Eiropas Parlamentam un Padomei ziņojums par domēna .eu ieviešanu, darbību un efektivitāti. Šis ziņojums attiecas uz laikposmu no 2019. gada 1. aprīļa līdz 2021. gada 31. martam (turpmāk — “aptvertais laikposms”).

EURid asociācijā ietilpst divi dibinātāji, proti, DNS Belgium (.be reģistrs) un Istituto di Informatica e Telematica (.it reģistrs), deviņi citi locekļi un Stratēģiskā valde, kuru veido 13 pārstāvji. Aptvertā laikposma beigās EURid asociācijā bija 56 darbinieki.

Aptvertajā laikposmā negatīvo izaugsmi, ko veicināja domēnu nosaukumu tirgus piesātinājums un konsolidācija, kā arī Apvienotās Karalistes izstāšanās no ES, kompensēja augošais pieprasījums pēc domēnu nosaukumiem Covid-19 pandēmijas laikā. Ņemot vērā minēto, .eu portfelis 2019. gadā piedzīvoja negatīvu izaugsmi -2 % apmērā, bet 2020. gadā — pozitīvu pieaugumu par 2,2 %, kas salīdzināms ar pasaules un Eiropas domēnu nosaukumu tirgu. Kopumā .eu reģistrs šajā ziņojumā aptvertajā laikposmā saglabāja nedaudz pozitīvu izaugsmi (sk. 2. attēlu).

2. attēls. .eu reģistrācija pa ceturkšņiem līdz 2021. gada I ceturkšņa beigām (avots: EURid)

No visām ES valstīm 2021. gada I ceturkšņa beigās visvairāk domēna .eu reģistrāciju bija Vācijā (sk. 3. attēlu). Aptvertajā laikposmā vislielākais pieaugums bija Portugālē (124,2 %), Īrijā (78,7 %) un Latvijā (33,3 %).

3. attēls. 10 ES valstis ar vislielāko domēna .eu reģistrāciju skaitu 2021. gada I ceturkšņa beigās (avots: EURid)

5.2.Covid-19 pandēmijas ietekme

Neraugoties uz pandēmijas graujošo ietekmi, .eu reģistrs nodrošināja tādu pašu pakalpojuma līmeni, neietekmējot .eu domēnu.

Kā pandēmijas blakusefekts domēnu nosaukumu tirgū bija vērojams lielāks pieprasījums, ko veicināja organizāciju un uzņēmumu pāreja uz klātbūtnes nodrošināšanu tiešsaistē. Tomēr pandēmijas laikā palielinājās arī ļaunprātīgu vai citādi noziedzīgu darbību skaits tiešsaistē. Lai aizsargātu domēnu .eu no ļaunprātīgām vai negodprātīgām reģistrācijām, kas saistītas ar Covid-19, Komisija un .eu reģistrs vienojās ieviest papildu verifikācijas pasākumus attiecībā uz esošajiem un jaunreģistrētajiem domēnu nosaukumiem, izmantojot ar Covid saistītus atslēgvārdus, piemēram, “korona” vai “vakcīna”, kas tulkoti visās ES valodās. No 2020. gada aprīļa līdz 2021. gada I ceturkšņa beigām tika veiktas gandrīz 9000 pārbaudes, kā rezultātā tika apturēti vairāk nekā 6500 domēnu nosaukumu.

5.3.Ietekme, ko rada Apvienotās Karalistes izstāšanās no ES

No 2021. gada 1. janvāra Apvienotās Karalistes (AK) rezidenti un uzņēmumi un organizācijas, kas ir iedibināti Apvienotajā Karalistē, vairs nebija tiesīgi turēt domēna .eu nosaukumu. 2019. un 2020. gadā Komisija un .eu reģistrs regulāri informēja AK reģistrantus un to reģistratūras par tiesību gaidāmo zaudēšanu. 2021. gada 1. janvārī .eu reģistrs apturēja atlikušos Apvienotās Karalistes domēnu nosaukumus, tādējādi neļaujot domēnu nosaukumiem pāriet uz tīmekļa vietni vai atbalstīt e-pasta pakalpojumus.

Apvienotās Karalistes izstāšanās no ES ir būtiski ietekmējusi domēnu .eu. No sākotnējiem 240 000 domēnu nosaukumiem, kas reģistrēti Apvienotajā Karalistē (2018. gadā), 2019. gada I ceturkšņa beigās to skaits samazinājās uz 190 000, un 2021. gada 1. janvārī tika apturēti visi atlikušie domēnu nosaukumi (81 000).

5.4.Attiecības ar reģistratūrām

.eu reģistrs turpināja stiprināt un uzlabot attiecības ar reģistratūrām, kurām ir būtiska loma domēna .eu nosaukumu tirdzniecībā un sadarbībā ar atsevišķiem reģistrētājiem. 2019. gada reģistratūru apmierinātības aptauja parādīja, ka 97 % reģistratūru kopumā ir apmierinātas ar .eu reģistru.

2021. gada pirmā ceturkšņa beigās bija 718 akreditētas reģistratūras; šis skaits pēdējos gados ir saglabājies relatīvi stabils. Pēc .eu reģistra publicitātes pasākumiem pieauga jaunu akreditēto reģistratūru skaits, un tas atsvēra reģistratūru skaita samazināšanos, kas bija saistīta ar pastiprināto koncentrāciju šajā nozarē.

.eu reģistrs turpināja izmantot Reģistratūru konsultatīvās padomes ieteikumus, kas ļāva reģistram piedalīties domēna .eu atbalstam paredzētas politikas un iniciatīvu izstrādē.

5.5.Tirgvedība un komunikācija

Ievērojot .eu reģistra kompetencē ietilpstošos pienākumus — palīdzēt uzlabot Savienības identitāti, popularizēt Savienības vērtības tiešsaistē un izveidot .eu kā zīmolu, kas ir skaidri saistīts ar ES —, .eu reģistrs veica šādas tirgvedības un komunikācijas darbības: